น้ำอ้อย พรวิเชียร - วิกิพีเดีย

# น้ำอ้อย พรวิเชียร

### จากวิกิพีเดีย สารานุกรมเสรี

น้ำอ้อย พรวิเชียร เป็นนักร้องลูกทุ่งหญิงเสียงดีในอดีต ที่โดดเด่นกับแนวเพลงช้าๆหวานๆสมดังกับชื่อ เธอเคยมีเพลงดังติดหูคอเพลงลูกทุ่งหลายเพลง และหลายเพลงเป็นเพลงที่ร้องแก้กับเพลงที่นักร้องชายร้องเอาไว้ อาทิเช่น "สาวครวญจากสวนแตง" และ " สัญญารักปากช่อง "

## [แก้] ประวัติ

น้ำอ้อย พรวิเชียร มีชื่อจริงว่า ศรัญญาวี พุทธรัตน์ เป็นชาว อ.วิเชียรบุรี จ. เพชรบูรณ์ หลังจากที่ชนะการประกวดร้องเพลงที่บ้านเกิดในวัยเพียง 9 ขวบ เธอก็ได้เข้าเป็นนักร้องประจำวงดนตรี " พรนารายณ์ " ของจันทร์จ๋า สกุลเชื้อ โดยใช้ชื่อว่า วนารัตน์ พัฒนวิเชียร ซึ่งในช่วงที่ได้รับความนิยมสูงสุด วงพรนารายณ์มีนักร้องที่มีผลงานบันทึกแผ่นเสียงมากถึง 18 คน อาทิเช่น สัญญา พรนารายณ์ , โรจน์ เมืองลพ , มิตร เมืองจันทร์ และ แวว อภัสรา หรือ แวว มยุรา

หลังจากที่เป็นนักร้อง และเดินสายกับวงมาได้ 3 ปี เธอก็ได้มีโอกาสบันทึกเสียงเป็นครั้งแรกในชีวิต โดยได้ร้องเพลง " รอวันทหารกลับ " ของครูก้อง กาจกำแหง และเปลี่ยนมาใช้ชื่อน้ำอ้อย พรวิเชียร ตามคำแนะนำของครูไพบูลย์ บุตรขัน ก่อนที่จะมาเป็นที่รู้จักของแฟนเพลงทั่วไปจากเพลง " สาวครวญจากสวนแตง " ของครูธงชัย เล็กกัมพล แก้เพลง " ลารักจากสวนแตง " ของสัญญา พรนารายณ์ ช่วง ปี 2518 - 2520 น้ำอ้อย พรวิเชียร อยู่กับวงพรนารายณ์รวม 5 ปี และมีเพลงดังตามมาอีกหลายเพลง

หลังจากที่ตรากตรำทำงานหนักมาได้ 5 ปี ร่างกายเริ่มรับไม่ไหว และเริ่มเจ็บป่วย จึงขอพักจากวง และหันมายึดอาชีพทำขวัญนาค และร้องเพลงตามงานทั่วไป ต่อมาวงพรนารายณ์ ก็เลิกวง น้ำอ้อยจึงหันมายึดอาชีพนักร้องตามห้องอาหาร และในช่วงปี 2547 - 2548 น้ำอ้อย ได้ผลิตผลงานออกมา 2 ชุด ชื่อ " คู่เพชรคู่พลอย " โดยร้องคู่กับสายัณห์ พรนารายณ์ และ ชุด " สาวแม่ฮ่องสอน " แต่ไม่ประสบความสำเร็จมากนัก

## [แก้] ผลงานเพลงดัง

- สาวครวญจากสวนแตง
- รอวันทหารกลับ
- สัญญารักปากช่อง
- สัญญารักน้ำอ้อย
- ห้าปีที่เธอลืม
- เหมือนข้าวคอยเคียว
- วิญญาณรักดอกประดู่
- ทหารบกที่รัก
- ดวงจันทร์ดวงใจ
- วอนหนุ่มกลับนา
- รักให้แน่
- รักคนที่เขารักเราดีกว่า
- ผู้เสียสละ
- อ้อยมีแต่ให้
- หลบเลียแผลใจ
- จูบไม่หวาน

## [แก้] ปัจจุบัน

ปัจจุบัน น้ำอ้อย พรวิเชียรในวัย 48 ปี (2550) ไม่ได้ร้องเพลงตามห้องอาหารแล้ว แต่หันไปรับงานทำ ขวัญนาค และร้องเพลงตามงานทั่วไป และเมื่อปี 2549 ได้ตั้งทีมแดนเซอร์ เพื่อรับงานการแสดงทั่วไป

ดึงข้อมูลจาก "http://th.wikipedia.org../../../%E0%B8%99/%E0%B9%89/%E0%B8%B3/%E0%B8%99%E0%B9%89%E0%B8%B3%E0%B8%AD%E0%B9%89%E0%B8%AD%E0%B8%A2_%E0%B8%9E%E0%B8%A3%E0%B8%A7%E0%B8%B4%E0%B9%80%E0%B8%8A%E0%B8%B5%E0%B8%A2%E0%B8%A3.html".

หมวดหมู่: บุคคลที่ยังไม่ทราบปีที่เกิด | ชาวเพชรบูรณ์ | นักร้องลูกทุ่งไทย | นักร้องไทย

##### Views

- บทความ
- อภิปราย
- รุ่นปัจจุบัน

##### ค้นหา